"Тынчтык булагы" операциясында
кагылышуулар күч алган жер Рас-эль-Айн...
Райондун түштүк жана чыгыш тарабынын элет жеринде
Түрк куралдуу күчтөрү менен Сирия улуттук армиясы илгерилеп баратат.
Айрым отурукташуу жерлеринде
катуу кагылышуулар болууда.
Сирия улуттук армиясынын аскерлери менен
ПКК/ЙПГ террористтеринин ортосундагы кагылышууларга байланыштуу
жаңы видео көрүнүштөр ортого салынды.
Катуу кагылышуулар болуп жаткан учур камераларга чагылды.
Рас-эль-Айндагы террордук буталар
чек арадан атылса,
ички тилкелерде да террористтерге
бомба атуучулар менен жооп кайтарылууда.
Аймакта курчоого алынган террористтер кача баштап,
артында көп сандаган ок-дары жана куралдарын таштап кетишүүдө.
Рас-эль-Айндын элет жеринде
ПКК/ЙПГге таандык зооттолгон унаа табылды.
М4 авто жолунун боюндагы Алийе бункерлеринде да
жикчил террордук уюмга таандык
көп сандаган ок-дары жана курал-жарактар табылды.
Операциянын алкагында Тель-Абьяддын батыш жана
түштүк тарабында да алдыга жылуу уланып жатат.
Кагылышуулар Айн-Иса аймагында күч алды.
Райондо террордук уюмга таандык
гранатомёт табылды.
Айылдарда болсо издөө-тинтүү иштери уланып жатат.
"Тынчтык булагы" операциясында;
Рас-эль-Айн жана Тель-Абьяд райондорунун борборлору,
айланасындагы 56 айылды камтыган
1 мин 342 чарчы километрдик аянт
террористтерден тазаланды.